text: Mand har været forsvundet i over to måneder
  22 december 2014 kl. 08.35
  Den 53 årige Jens Peter Taulborg Madsen fra Varde har været forsvundet, siden han den 12. oktober cyklede hjemmefra.
  Selvom både Syd og Sønderjyllands Politi, venner og frivillige har finkæmmet flere områder omkring Varde, så er der fortsat ingen spor af manden.
  Overvågningsfotos fra Statoil på Sønderbro i Varde viser, at Jens Peter Taulborg Madsen var inde og købe cigaretter. Siden er hverken han eller den sorte Centurion herrecykel han kørte afsted på set.
  Politiet fortæller, at den 53 årige i perioden op til sin forsvinden, har været psykisk ustabil. Eftersøgningen har især været koncentreret omkring skovområderne ved Varde, fordi Jens Peter Taulborg Madsen tidligere har givet udtryk for, at han ønsker at leve alene i en skov.
  Politiet opfordrer til, at kikke efter hvis man færdes i skove og sommerhusområder i området.
  